b'\n_START_ARTICLE_\nPo\xc5\xbeiranje\n_START_PARAGRAPH_\nPo\xc5\xbe\xc3\xadranje je kompletno motori\xc4\x8dno dogajanje, deloma hoteno deloma refleksno, pri katerem pride hrana iz ust skozi \xc5\xberelo v po\xc5\xbeiralnik in s peristaltiko naprej v \xc5\xbeelodec. Po\xc5\xbeiranje je pomemben del hranjenja oziroma pitja. \xc4\x8ce dogajanje po\xc5\xbeiranja ni u\xc4\x8dinkovito, lahko snov (na primer goltljaj hrane, pija\xc4\x8de ali zdravila) zaide v sapnik in povzro\xc4\x8di aspiracijo ali celo du\xc5\xa1enje. Med dejanjem po\xc5\xbeiranja se poklopec (epiglotis), ki od spredaj in zgoraj zakriva vhod v grlo, zapre, kar uravnava po\xc5\xbeiralni refleks._NEWLINE_Koli\xc4\x8dina snovi, na primer gri\xc5\xbeljaj hrane ali po\xc5\xbeirek teko\xc4\x8dine, ki je pripravljen v ustih za po\xc5\xbeiranje ali ki prehaja skozi \xc5\xberelo in po\xc5\xbeiralnik, se imenuje bolus.'